

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

26 մայիսի 2022 թվականի N - Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՀՈՒԼԻՍԻ 4-Ի** N **922-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ**

**-------------------------------------------------------------------------------------------------------**

Ղեկավարվելով «Պաշտպանության մասին» օրենքի 7-րդ հոդվածի 1-ին մասի 9-րդ կետի «բ» ենթակետով, «Կառավարչական իրավահարաբերու­թյունների կարգավորման մասին» օրենքի 21-րդ հոդվածի 1-ին, 2-րդ, 5-րդ և «Նորմատիվ իրավական ակտերի մասին» Հայաստանի Հանրա­պետության օրենքի 33-րդ ու 34-րդ հոդվածների 1-ին մասերով` Հայաստանի Հանրապետության կառավա­րությունը ո ր ո շ ու մ է.

1. Սահմանել, որ Հայաստանի Հանրապետության զինված ուժերի գլխավոր շտաբի կառուցվածքում կատարվում է հետևյալ փոփոխությունը`

1) գլխավոր շտաբի ֆինանսական վարչությունը դադարեցնում է գործու­նե­ու­թյունը:

2. Հայաuտանի Հանրապետության կառավարության 2019 թվականի հուլիսի 4-ի «Հայաստանի Հանրապետության զինված ուժերի գլխավոր շտաբի կանոնա­դրությունը հաստատելու մասին» N 922-Լ որոշման հավելվածում կատարել հետևյալ փոփոխությունները՝

1) ուժը կորցրած ճանաչել 13-րդ կետի 6-րդ ենթակետը.

2) 16-րդ կետի 8-րդ ենթակետում «գործունեության մասին տարեկան հաշ­վետվություններն ու հաշվեկշիռը» բառերը փոխարինել «գործունեության մասին հաշվետվությունները» բառերով.

3) ուժը կորցրած ճանաչել 22-րդ կետի 2-րդ ենթակետը.

4) ուժը կորցրած ճանաչել 23-րդ կետը.

5) 25-րդ կետից հանել «շտաբի հաշվեկշռում հաշվառված, ինչպես նաև գլխա­վոր» բառերը.

6) 27-րդ կետը շարադրել հետևյալ խմբագրությամբ.

«27. Զինված ուժերի գլխավոր շտաբի գործունեության ապահովման համար անհրաժեշտ հաշվապահական հաշվառման գործառույթները, ինչպես նաև Հայաս­տանի Հանրապետության օրենսդրությամբ սահմանված հաշվապահական հաշ­վետվու­թյունների ներկայացման գործընթացն իրականացնում է Հայաստանի Հան­րապետության պաշտպանության նախարարությունը:».

7) ուժը կորցրած ճանաչել 28-րդ կետը:

3. Սույն որոշումն ուժի մեջ է մտնում հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան